Twee vas na dwaalkoeël 11-jarige eis | Maroela Media
Duran Visagie. Foto: Facebook
Twee jong mans is in hegtenis geneem in verband met die dood van 'n 11-jarige seun wat Dinsdag deur 'n dwaalkoeël getref is in Kraaifontein in die Wes-Kaap.
Kapt. FC van Wyk, polisiewoordvoerder, het gesê lede van die teenbende-eenheid het Vrydag inligting opgevolg en twee verdagtes in hegtenis geneem. Die verdagtes, 17 en 18 jaar oud, sal Maandag in die Blue Downs-landdroshof verskyn op aanklag van moord.
Nadat die polisie die verdagtes ondervra het rakende die moordwapen is hulle na 'n huis in Scottsdene. Een van die verdagtes se meisie woon hier en daar is op 'n 9 mm-pistool en ammunisie beslag gelê wat onder 'n houthuis gevind is.
'n 19-jarige vrou is in hegtenis geneem vir die besit van 'n ongelisensieerde vuurwapen en ammunisie en sal binnekort in die hof verskyn.
Waar us BLM, waar is EFF . Waar is Vroueliga en waar is die MRK en geen betogers nie
O ja dit was in Krasiftn en nie Ekdorado nie.
Dus, bendelede, hou julle julleself nou besig met dít: die doodskiet van pragtige, jong, onskuldige kinders. Oor en oor. Is dit wat jy in die lewe wil bereik?